armvectores/hy_wikipedia_2023 huggingface dataset:
Հակոբ Հակոբյան (Ճոյտ)

Անվան այլ կիրառումների համար տե՛ս՝ Հակոբ Հակոբյան (այլ կիրառումներ)Հակոբ Ռաֆիկի Հակոբյան (փետրվարի 10, 1963(1963-02-10), Վաղարշապատ, Հայկական ԽՍՀ, ԽՍՀՄ - մարտի 23, 2021(2021-03-23)), հայտնի նաև Ճոյտ մականվանբ, Հայաստանի Ազգային Ժողովի նախկին պատգամավոր։


== Կենսագրություն ==
1981-1983  թվականներին ծառայել է խորհրդային բանակում։


=== Գործունեություն ===
1984-1986 թվականներին ընդունվել է «Արմհիդրոտրո» որպես բանվոր
1986-1988 թվականներին եղել է բաժնի ղեկավար
1988-1991 թվականներին՝ վարչության պետ
1991-1999 թվականներին՝ ասոցիացիայի ղեկավար։


=== Կրթություն ===
1996-2001 թվականներին սովորել և ավարտել է Հայկական գյուղատնտեսական ակադեմիան և ստացել Հիդրոկոնստրուկտորի որակավորում։


== Քաղաքական և կուսակցական գործունեություն ==
1999-2003 թվականներին ընտրվել է խորհրդարանի պատգամավոր (թիվ 35 ընտրատարածքից)։ Եղել է Ազգային ժողովի պետաիրավական հարցերի մշտական հանձնաժողովի անդամ։ «Կայունություն» պատգամավորական խմբի, ապա «Ժողովրդական պատգամավոր» պատգամավորական խմբի անդամ է եղել, որը հիմնադրվել է 2003 թվականի հունիսի 13-ին և բաղկացած է 15 պատգամավորներից։ 2003 թվականի մայիսի 25-ին կրկին վերընտրվել է Աժ պատգամավոր թիվ 26 ընտրատարածքից, և ղեկավարել մինչև 2007 թվականը։ ԱԺ պետաիրավական հարցերի մշտական հանձնաժողովի անդամ։ «Ժողովրդական պատգամավոր» պատգամավորական խմբի անդամ։ 
Հայաստանի հանրապետական կուսակցության անդամ է։


== Ընտանիք ==
Ամուսնացած էր, ուներ հինգ երեխա։


== Ձերբակալություն ==
Հակոբ Հակոբյանը ձերբակալվել է 2015 թվականի փետրվարի 2-ին։ Նույն թվականի մայիսի 4-ին ազատ է արձակվել։


== Ծանոթագրություններ ==


== Արտաքին հղումներ ==
Կենսագրությունը Ազգային ժողովի պաշտոնական կայքում
Ալլիկալա

Ալլիկալա, գյուղ Արևմտյան Հայաստանում, Վանի վիլայեթի Բերկրիի գավառակում։ Գտնվում էր Բերկրի քաղաքից 28 կմ արևելք՝ սարահարթի վրա։
XIX դարի սկզբին ուներ 10 տուն քուրդ բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Հրաչ Աբրահամյան

Հրաչ Արմենի Աբրահամյան (հոկտեմբերի 25, 1921(1921-10-25), Ռաշթ, Իրան - մարտի 19, 2013(2013-03-19), ԱՄՆ), հայ ատամնաբույժ, դիմածնոտային վիրաբույժ։ Բժշկական գիտությունների դոկտոր (1951)։


== Կենսագրություն ==
Հրաչ Աբրահամյանը ծնվել է Թեհրանում, Արմենակ և Շուշանիկ Աբրահամյանների ընտանիքում։ Ունեցել է զույգ եղբայրներ՝ Վազգեն, Բաբկեն։ 1941 թվականին ավարտել է Ալբորց քոլեջը, 1945 թվականին՝ Թեհրանի պետական համալսարանի բժշկական ֆակուլտետը։ 1947 թվականին ուսումը շարունակել է Փարիզի համալսարանում, այնուհետև՝ ԱՄՆ Հյուսիսարևմտյան համալսարանի ատամնաբուժության դպրոցում։ 1951-1954 թվականներին աշխատել է Նյու Յորքի «Մեմորիալ» բժշկական կենտրոնում, 1954-2004 թվականներին՝ Վաշինգտոնի Ջորջթաուն համալսարանում, 1975-1990 թվականներին` դիմածնոտային վիրաբուժության ամբիոնի վարիչ, 1970 թվականից, միաժամանակ` Վաշինգտոնի կենտրոնական զինվորական հիվանդանոցի խորհրդական։ Աշխատանքները վերաբերում են ատամնաբուժության և դիմածնոտային վիրաբուժության հարցերին։
Հայաստանի անկախացումից ի վեր 36 անգամ եղել է Հայաստանում, մեկ անգամ Ֆուլբրայթ կրթաթոշակով, 4 ամիս Երևանի պետական բժշկական համալսարանի ատամնաբուժական ֆակուլտետում կազմակերպել վերապատրաստումներ, հանդես եկել խորհրդատվություններով։ Հայերեն է թարգմանել իր ատամնաբուժական գրքերը և չորս տարբեր ժամանակներում հրատարակել դրանք։


== Անդամակցություն ==
Դիմածնոտային օրթոպեդիկ, հարատամնաբուժության ակադեմիայի անդամ, 1960
Ատամնաբույժների ակադեմիայի անդամ, 1967
Պրոթեզիստների ամերիկյան ակադեմիայի անդամ, 1971
Ատամնաբույժների միջազգային ակադեմիայի պատվավոր անդամ, 1975


== Երկեր ==
Արհեստական լրիւ ատամնաշար հինգ բուժայցով։ Աբրահամյան Հրաչ Արմենի, Երկրորդ տպագրութիւն. բարեփոխւած և նկարազարդ, Երևան, «Հայաստան», 2002։
Արհեստական լրիվ ատամնաշար հինգ բուժայցով։ Օրթոպեդիկ ստոմատոլոգիայի դասախոսությունների շարք, Հայաստան, 2002։


== Ծանոթագրություններ ==
Սերգեյ Բախրուշին

Սերգեյ Վլադիմիրովիչ Բախրուշին (ռուս.՝ Серге́й Влади́мирович Бахру́шин, սեպտեմբերի 26 (հոկտեմբերի 8), 1882 կամ 1882, Մոսկվա, Ռուսական կայսրություն - մարտի 8, 1950(1950-03-08) կամ 1950, Մոսկվա, ԽՍՀՄ), խորհրդային պատմաբան։ Մոսկվայի համալսարանի պրոֆեսոր (1927), ԽՍՀՄ ԳԱ թղթակից անդամ (1939), Ուզբեկական ԽՍՀ գիտության վաստակավոր գործիչ (1943), ՌՍՖՍՀ ՄԳԱ իսկական անդամ (1945)։
Ավարտել է Մոսկվայի համալսարանը (1904)։ Ուսումնասիրել է Սիբիրի ժողովուրդների և ռուս, պետության 16–17-րդ դարեր սոցիալտնտեսական պատմությունը։ Մասնակցել է նաև միջնակարգ և բարձրագույն դպրոցների համար ԽՍՀՄ պատմության դասագրքերի, «Դիվանագիտության պատմության» (1941, ԽՍՀՄ պետական մրցանակ, 1942) ստեղծմանը։


== Ծանոթագրություններ ==
Բոգալետչ Գեբրե

Բոգալետչ «Բոգե» Գեբրե (արտասանվում է` Բո-գեյ), 1960, Kembata Tembaro Zone, Southern Nations, Nationalities, and Peoples' Region, Եթովպիա - նոյեմբերի 2, 2019(2019-11-02), Լոս Անջելես, Կալիֆոռնիա, ԱՄՆ), եթովպացի գիտնական և ակտիվիստ։ 2010 թվականին The Independent-ը նրան բնութագրել է որպես «կին, որը սկսել է եթովպացի կանանց ապստամբությունը»։ Քրոջ՝ Ֆիկիրտե Գեբե Բոգալետչի հետ միասին Եթովպիայում հիմնել է KMG կազմակերպությունը, որը նախկինում կոչվում էր Kembatti Mentti Gezzima-Tope (Միասին կանգնած կանայք)։ Նրա բարեգործական աշխատանքը նպատակ ուներ օգնել կանանց բազմաթիվ բնագավառներում, ներառյալ կանանց սեռական օրգանների խեղումը և հարսնացուի առևանգումը, երիտասարդ կանանց առևանգման և բռնաբարության պրակտիկան, որպեսզի նրանց ստիպեն ամուսնանալ։ Ըստ Եթովպիական ավանդական պրակտիկայի ազգային հանձնաժողովի տվյալների` 2003 թվականի դրությամբ երկրում ամուսնությունների մոտ 69%-ը սկսվում է այդպիսի ավանդույթով։ The Independent-ը հայտնում է, որ կազմակերպությունը կրճատել է հարսնացուների առևանգումների հաճախականությունը Կեմբատտում ավելի քան 90%-ով, մինչդեռ The Economist-ը նշում է, որ դրան են վերագրվում նաև կանանց սեռական օրգանները խեղանդամ դարձնող վիրահատությունները, որը 100%-ից հասցվել է 3%-ի։
2005 թվականին Բոգալետչ Գեբրը ստացավ Jonathan Mann Award 2005 մրցանակ, 2007 թվականին՝ Ջոնաթան Մանն մրցանակ՝ գլոբալ առողջապահության և մարդու իրավունքների պաշտպանության համար։ Աֆրիկայի զարգացման գործում ունեցած ներդրման համար 2013 թվականի մայիսին արժանացել է Բոդուեն թագավորի միջազգային զարգացման մրցանակի։


== Հասարակական գործունեություն ==
12 տարեկանում, դառնալով կանանց սեռական օրգանների վիրահատության զոհ, հայրն արգելեց Գեբրեին հաճախել միջնակարգ դպրոց։ Բայց նա փախավ տնից, որպեսզի հաճախի միսիոներական դպրոց։ Այդ ամենի արդյունքում նա Երուսաղեմում սովորեցրեց մանրէաբանություն, նախքան Ֆուլբրայթի կրթաթոշակով Ամհերսթի Մասաչուսեթսի համալսարան ընդունվելը։ ԱՄՆ-ում գտնվելու ընթացքում նա ստեղծեց իր առաջին բարեգործական կազմակերպությունը` «Զարգացումը կրթության միջոցով» (Development through Education), որի շնորհիվ Եթովպիայի ավագ դպրոցի և համալսարանների սովորողները ստացան դասագրքեր և գրքեր, որոնց արժեքը կազմում էր 26000 դոլար։
Համաճարակաբանության բնագավառում դոկտորի աստիճան ստանալուց հետո Բոգալետչ Գեբրեն 1990-ականներին վերադարձավ Եթովպիա, որպեսզի պաշտպանի կանանց իրավունքները։ Նախկինում արգելված ՄԻԱՎ / ՁԻԱՀ-ի թեմայի վերաբերյալ հրապարակային նախնական ելույթից հետո Գեբրեն հասկացավ, որ ինքը պետք է նվաճի համայնքի վստահությունը, նախքան փոփոխություններ կատարելը, հետևաբար, որոշեց շտկել իրեն ներկայացված խնդիրները` կամուրջի կառուցման համար անհրաժեշտ նյութեր տրամադրելով, ինչը թույլ կտար երեխաներին հասնել մոտակա դպրոց, իսկ առևտրականներին` տեղական շուկա։ Կամուրջի կառուցումից հետո նա քրոջ հետ ստեղծեց KGM Ethiopia կազմակերպությունը՝ բացելով հասարակական ընդունարաններ՝ բնակչությանը հատկապես կանանց խորհրդատվություն տրամադրելու և գրեթե բոլոր գյուղերում կանանց իրավունքների պաշտպանության խնդիրները լուծելու համար։


== Տես նաև ==
Կանայք Եթովպիայում


== Ծանոթագրություններ ==
Լիլիանա Կոզլովիչ

Լիլիանա Կոզլովիչ (սլովեն.՝ Lilijana Kozlovič, հոկտեմբերի 30, 1962(1962-10-30), Կոպեր, Սլովենիա), սլովենացի կին քաղաքական գործիչ։ Իրավաբանական գիտությունների մագիստրոս։ Ժամանակակից կենտրոնի կուսակցության անդամ։ Վարչապետ Յանեզ Յանշայի գլխավորությամբ 2020 թվականի մարտի 13-ին ձևավորված Յանշայի երրորդ կաբինետում արդարադատության գործող նախարարն է։ 2014-2016 թվականներին եղել է Սլովենիայի Պետական ժողովի պատգամավոր։ 2019 թվականի դեկտեմբերից մինչև 2020 թվականի մարտը եղել է շրջակա միջավայրի գործակալության գլխավոր տնօրենը։


== Կենսագրություն ==
Լիլիանա Կոզլովիչը ծնվել է 1962 թվականի հոկտեմբերի 30-ին Կոպեր քաղաքում։
1997 թվականին ավարտել է Լյուբլյանայի համալսարանի իրավաբանական ֆակուլտետը։ 2012 թվականին ստացել է իրավաբանական գիտությունների մագիստրոսի կոչում։
1981 թվականից աշխատել է Կոպեր քաղաքի ոստիկանական վարչությունում։ 1997 թվականից ղեկավարել է քաղաքացիական կացության ակտերի գրանցման և հասարակական կարգի բաժինը, այնուհետև՝ ներքին վարչական գործերի բաժինը։ 1999-2000 թվականներին եղել է փորձնակ Սլովենիայի Գերագույն դատարանում։ 2004 թվականից աշխատել է վարչական գործերի և էլեկտրոնային վարչարարության պետական կառավարման նախարարությունում։
2005-2014 թվականներին ղեկավարել է Կոպերի վարչակազմը։
2014 թվականի հուլիսի 13-ի ընտրություններում ընտրվել է Սլովենիայի 7-րդ գումարման Պետական ժողովի պատգամավոր Ժամանակակից կենտրոնի կուսակցությունից։ Եղել է Ժամանակակից կենտրոնի կուսակցության խորհրդարանական խմբի ղեկավարի տեղակալ։
2016 թվականի սեպտեմբերի 15-ին նշանակվել է պետական կառավարման նախարար Բորիս Կոպրիվնիկարեին կից Ցերարի կառավարության գլխավոր քարտուղար։ Փոխարինել է Դարկո Կրաշովեցին (Darko Krašovec), որի հրաժարականը Միրո Ցերարն ընդունել է սեպտեմբերի 14-ին։ Ազատված պատգամավորական տեղը զբաղեցրել է նախկին բժիշկ և Ժամանակակից կենտրոնի կուսակցության անդամ Վլաստա Պոչկայը (Vlasta Počkaj)։ 2018 թվականից աշխատել է որպես խորհրդատու՝ Հավասարության սկզբունքի պաշտպանին կից։ 2019 թվականի հունիսին նշանակվել է շրջակա միջավայրի գործակալության գլխավոր տնօրենի պաշտոնակատար, 2019 թվականի դեկտեմբերին՝ գլխավոր տնօրեն։
2020 թվականի մարտի 13-ին Յանշայի երրորդ կաբինետում ստանձնել է Արդարադատության նախարարի պաշտոնը։


== Ծանոթագրություններ ==
Օբիշչե

Օբիշչե (ուկրաիներեն՝ Обище), գյուղ Ուկրաինայի Ժիտոմիրի մարզի Օլևսկի շրջանում։
2001 թվականի տվյալներով Օբիշչե գյուղում բնակվում էր 309 մարդ։ Բնակավայրը զբաղեցնում է 0,58 կմ² տարածք։ Բնակչության խտությունը կազմում էր 532,76 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բարսեղ Էքսերճյան

Բարսեղ Էքսերճյան (Հմայակ) (1861, Ստամբուլ, Օսմանյան կայսրություն - 1941), հայ բանասեր։


== Կենսագրություն ==
Ծնվել է Կ. Պոլսում։ Կրթությունն ստացել է Սկյուտարի վարժարանում, ապա՝ Պերպերյան վարժարանում։ Երկար տարիներ աշխատել է Կ. Պոլսի հայկական դպրոցներում որպես ուսուցիչ և տեսուչ։ Հետագայում դարձել է քահանա, կոչվել Հմայակ։ Դեռևս 1880-ականների կեսերից աշխատակցել է պոլսահայ մամուլին։ 1885 թվականին հրատարակել է մի գրքույկ «Շինեմք մեր գերեզմանատունը» վերնագրով, 1887 թվականին «Շինեմք ճեմարան» գրքույկը։ Նրա ամենից կարևոր աշխատությունն է «Ընդարձակ կենսագրություն բարեհիշատակ Պետրոս Դուրյանի» գիրքը, որը լույս է տեսել Կ. Պոլսում 1893 թվականին և հանդիսանում է բանաստեղծի կենսագրության առաջին և հավաստի աղբյուրը։ Նույն 1893 թվականին Կ. Պոլսում հրատարակել է Դուրյանի բանաստեղծությունները, որոնք սակայն տպագրվելով համիդյան բռնապետության խստագույն տարիներին, ենթարկվել են բազմաթիվ աղճատումների։ Հրատարակել է նաև «Տարերք մայրենի լեզվի» դասագիրքը։


== Աղբյուրներ ==
Զեյվա-Է Շեյխ Լար

Զեյվա-Է Շեյխ Լար (նաև՝ Զավիյեհ-է Շեյխ Լար, պարսկերեն՝ زاويه شيخلر), գյուղ Իրանի Արևմտյան Ադրբեջան օսթանում, Խոյի շահրեսթանի Կենտրոնական բախշիի Ռահալի դահեստանում։


== Պատմություն ==
Մեծ Հայքի թագավորության ժամանակաշրջանում գյուղի տարածքը մտել է Նոր Շիրականի բդեշխության Հեր գավառի մեջ։ Հետագա ժամանակներից գտնվում է Պարսկահայաստանում, նախկինում գտնվում էր Խոյի գավառում։ 


== Բնակչություն ==
2006 թվականի մարդահամարի տվյալներով գյուղում ապրում է 100 ընտանիք՝ 569 բնակչով։


== Ծանոթագրություններ ==
Ինի Էդո

Ինի Էդո (անգլ.՝ Ini Edo, ապրիլի 19, 1982(1982-04-19), Akwa Ibom State, Նիգերիա), նիգերիացի դերասանուհի; Կինոյում իր կարիերան սկսել է 2000-ական թվականների սկզբներին և արդեն հասցրել է նկարահանվել մեկ հարյուրյակից ավելի ֆիլմերում։ 2013 թվականին ընդգրկված է եղել Miss Black Africa UK գեղեցկության մրցույթի ժյուրիի կազմում։ 2014 թվականին նշանակվել է Միավորված ազգերի կազմակերպության «Բնակեցում» («UN-Habitat») ծրագրի շրջանակներում գործող երիտասարդ պատվիրակ (Youth Envoy):


== Կենսագրություն ==
Ինի Էդոն Նիգերիայի հարավային մասում՝ Աքվա Իբոմ նահանգում ապրող իբիդո ցեղի ներկայացուցիչ է։ Մայրն ուսուցչուհի էր, հայրը՝ եկեղեցու երեց։ Ընտանիքում Ինին խիստ դաստիարակություն է ստացել։ Դպրոցն ավարտելուց հետո նա հաճախել է Ույո քաղաքի Կոռնելիուս Քոնելի քոլեջը (Cornelius Connely College), այնուհետև սովորել է այդ նույն քաղաքի համալսարանում, որն ավարտել է՝ ստանալով թատերական արվեստների մասնագետի դիպլոմ։ Ավարտել է նաև Քալաբարի համալսարանը՝ ստանալով բակալավրի աստիճան և միաժամանակ խորամուխ լինելով անգլերենի մեջ։ 2014-ին իրավունք է ուսումնասիրել Նիգերիայի ազգային բաց համալսարանում։
2003 թվականին «Հաստլիկ տիկինը» («Thick Madam») ֆիլմում իր տպավորիչ դերակատարումով գրավել է թե՛ հանդիսատեսների և թե՛ արվեստագետների, ռեժիսորների ու պրոդյուսերների ուշադրությունը։ Նրա դերասանական կարիերայում բեկումնային էր 2004 թվականին World Apart ֆիլմում գլխավոր հերոսուհու դերի կատարումը։
Ինի Էդոն համարվում է նիգերիացի ամենահաջողակ կինոդերասանուհիներից մեկը։ Նա արժանացել է աֆրիկյան կինոակադեմիայի մրցանակին «Կանացի գլխավոր դերի լավագույն կատարում» անվանակարգում՝ «Մինչ դուք քնած էիք» («While you slept») ֆիլմի գլխավոր հերոսուհու դերը մեծ վարպետությամբ կատարելու համար։
2016 թվականին Ինի Էդոն նշանակվել է Աքվա Իբոմի նահանգի վարչակազմի ղեկավարի հատուկ օգնական՝ մշակույթի և զբոսաշրջության հարցերով։


== Անձնական կյանք ==
2008 թվականին Ինի Էդոն ամուսնացել է Ամերիկայի Միացյալ Նահանգներում գործող բիզնեսմեն Ֆիլիպ Էհիագվինայի հետ։ Վեց տարի անց՝ 2014 թվականի սեպտեմբերին ամուսնալուծվել է։


== Խրախուսում ==
Ինի Էդոն GLO բրենդի դեսպանն էր տասը տարի շարունակ՝ 2006-ից 2016 թվականներին։
2010 թվականին ընտրվել է Noble Hair բրենդի դեսպան։
Ներկայումս Slim Tea Nigeria բրենդի դեսպանն է։
2019 թվականին ընտրվել է @MrTaxi_NG բրենդի դեսպան։


== Պարգևներ, առաջադրումներ ==


== Ֆիլմագրություն ==


== Ծանոթագրություններ ==


== Արտաքին հղումներ ==
Ինի Էդո Internet Movie Database կայքում
Նիկոլայ Դալյոկի

Նիկոլայ Դալյոկի (ռուս.՝ Далёкий, Николай Александрович, նոյեմբերի 9 (22), 1909, Դիմինո - հոկտեմբերի 3, 1976(1976-10-03), Լվով, Ուկրաինական ԽՍՀ, ԽՍՀՄ), ուկրաինացի և ռուս խորհրդային ​​գրող և սցենարիստ, արկածային և դետեկտիվ ժանրերի գրքերի հեղինակ։


== Կենսագրություն ==
Ծնվել է գյուղացու ընտանիքում, ապրել և աշխատել է Լվովում։ Օդեսայում ձկնորս է աշխատել, եղել է Դոնբասի հանքերում աշխատող։ 1935 թվականին ավարտել է Մոսկվայի Գերասիմովի անվան կինեմատոգրաֆիայի համառուսական պետական ինստիտուտը։ 1936-1937 թվականին և 1939 թվականին նա աշխատել է որպես խորհրդատու խմբագիր Կիևի կինոստուդիայում։
1947 թվականին լույս են տեսել նրա «Հանդիպում» պատմվածքների և «Այցելություն միլիոնատիրոջը» ակնարկների ժողովածուները։ Ըստ նրա սցենարների նկարահանվել են «Առատաձեռն ամառ» (1950 թվական, համահեղինակ) գեղարվեստական ​​ֆիլմը, «Անտառի դավադրություն» մուլտֆիլմը (1937 թվական) և «Մեծ փոփոխություններ», «Բորիսլավի նավթագործները» (1951 թվական) և այլ վավերագրական ֆիլմեր։
Մասնակցել է Հայրենական մեծ պատերազմին։ 


== Ստեղծագործություններ ==
«Հանդիպում», պատմվածքների ժողովածու (1947 թվական)
Չբացվող դեմք (1950 թվական, եռագրության առաջին գիրք)
Առատաձեռն ամառ (սցենար) (1950 թվական)
Սերգեյ Ռուբցովի պրակտիկան (1957 թվական)
Երիցուկ (1959 թվական, եռագրության երկրորդ գիրք)
Ընկած հրեշտակ (1962 թվական)
Ասեղ խոտի մեջ (1970 թվական)
Տանկեր կամրջի վրա (1971 թվական)
Վագրերի որս (1974 թվական)
Կենդանի և մեռած ջրի համար (1975, եռագրության երրորդ գիրք)


== Ծանոթագրություններ ==


== Արտաքին հղումներ ==
Произведения Н. А. Далёкого
«За живой и мертвой водой»
«Не открывая лица»
«Ромашка»
«Танки на мосту! Иголка в сене»
Ամյուկ (ամրոց)

Ամյուկ, Ամակ, Ամեկ, Ամիք, Ամկոբերգ, Ամկուբերդ, Ամոք, Ամակ, Ամք, Ամքար, Համոկ, Համուկ, Քար-Ամկո, բերդ (ամրոց) Մեծ Հայքի Վասպուրական աշխարհի Առբերանի գավառում, Վան քաղաքից հյուսիս, Ամիկ թերակզու ծայրակետում, բարձրաբերձ քարաժայռի վրա։ Գոյություն է ունեցել հնագույն ժամանակներից։ Միջին դարերում եղել է Գնունիների, ապա՝ Արծրունիների սեփականությունը։ 1021 թ. հետո Արծրունիների վերջին տիրույթները գտնըվում էին Ամյուկում և նրա շրջակայքում։ Ամյուկը միջնադարյան Հայաստանի անառիկ ու անմատչելի բերդերից էր և շատ հաճախ հիշատակվում հայ մատենագիրների երկերում։ Հետագայում Ամյուկի ստորոտներում հիմնադրվում է Ամիկկայա գյուղը։ Շրջակայքում հայտնաբերվել են ուրարտական սեպագրեր։ Արդյոք նույնը չէ Փ. Բյուզանդի հիշատակած Ամոքի հետ։


== Ծանոթագրություններ ==
Հավակնություն

«Հավակնություն» (անգլ.՝ The Claim), բրիտանացի գրող Թոմաս Հարդիի «Քեսթրբրիջի քաղաքապետը» վեպի հիման վրա նկարահանված ֆիլմ։


== Սյուժե ==
1868 թ. «Ոսկու տենդ» Ամերիկայում։ Դիլլոնի ոսկի փնտրող ընտանիքը դուրս է գալիս հետախույզների դեմ։ Գումարի ծարավից կուրանալով Դիլոնը վաճառում է իր կնոջը` Ելենային և դստերը Խոուպին, փոխարենը ստանալով ոսկու տարածք։ 20 տարի հետո այդ տարածքում կառուցվեց քաղաք, որտեղ գաղնտնի կերպով ղեկավարում էր հարստացած Դիլլոնը։


== Դերերում ==
Փիթեր Մալլան - Դիլլոն
Միլա Յովովիչ - Լյուսի
Նաստասյա Կինսկի - Ելենա
Սառա Պոլլի - Հոուպ
Ուես Բենթլի - Դելգլիշ
Շիրլի Հենդերսոն - Էննի


== Ծանոթագրություններ ==


== Արտաքին հղումներ ==
«Հավակնություն»(անգլ.) ֆիլմը allmovie կայքում:
(1759) Կիենլ

(1759) Կիենլ (անգլ.՝ Kienle), աստերոիդ աստերոիդների հիմնական գոտում։ Հայտնաբերվել է 1942 թվականի սեպտեմբերի 11-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,647255 ա. մ., առավելագույնը մոտենում է 1,8105 ա. մ. հեռավորության վրա և հեռանում 3,484 ա. մ.։ Արեգակի շուրջ մեկ ամբողջական պտույտ է կատարում 1573,23 երկրային օրվա ընթացքում, իր ուղեծրով շարժվելով միջինում 0,228829 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,56° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1759) Կիենլ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ալագոաս

Ալագոաս - նահանգ Բրազիլիայի հյուսիս-արևելքում։ Տարածքը՝ 27,7 հզ կմ²։ Վարչական կենտրոնը՝ Մասեյո։
Նահանգի անվանումը հուշում է, որ այնտեղ մեծ թվով լճեր կան (lagôas): Սահմանակցում է Բահիա, Սերժիպիմ Պերնամբուկու նահանգներին, արևելքից նրա ափերը ողողում են Ատլանտյան օվկիանոսի ջրերը (ափագծի ընդհանուր երկարություն 220 կիլոմետր է)։ 2010 թվականին Ալագոասի բնակչության թվաքանակը եղել է 3 120 494՝ 1970 թվականի 1 606.2օօ-ի դիմաց։ Նահանգի գլխավոր գետը Սան Ֆրացիսկոն է, որի մի հատվածը ծառայում է որպես սահմանագիծ Ալագոաս և Սերժիպի նահանգներ միջև։
Ալագոասում հիմնականում մշակում են շաքարեղեգ, բամբակ, բրինձ, արմավ, եգիպտացորեն, ծխախոտ, մանիոկ, զբաղվում են նաև անասնապահությամբ։ 


== Ալագոաս նահանգի խոշոր բնակավայրերը ==
Ալագոաս նահանգի խոշոր բնակավայրերը և դրանց բնակչության թվաքանակը (2013 թվականի տվյալներով).


== Ծանոթագրություններ ==

}}


== Արտաքին հղումներ ==
Mapa i opis stanu Alagoas
Mapa stanu Alagoas + wersja PDF 1:750 000


== Աղբյուրներ ==
Վերմիլիո

Վերմիլիո  (իտալերեն՝ Vermiglio), կոմունա Իտալիայում։ Գտնվում է Տրենտինո Ալտո Ադիջե մարզի Տրենտո գավառում։
Բնակչությունը կազմում է 1856 մարդ (2008), բնակչության խտություն՝ 18 մարդ/կմ²։ Զբաղեցնում է 103 կմ² մակերես։ Փոստային ինդեքս՝ 38029։ Հեռախոսային կոդ՝ (+39) 0463։


== Ծանոթագրություններ ==
Նովոմիխայլովսկի (Տուապսեի շրջան)

Նովոմիխայլովսկի (Նովոմիխայլովկա, ռուս.` Новомихайловский), քաղաքատիպ ավան Ռուսաստանի Դաշնության Կրասնոդարի երկրամասի Տուապսեի շրջանում, Նեչեպսուխո գետի հովտում։ Գտնվում է Տուապսեից 41 կմ հյուսիս-արևմուտք, ծովի մակարդակից 29 մ բարձրության վրա։ Այն կլիմայական առողջարան է Սև ծովի ափին։


== Բնակչություն ==
Նովոմիխայլովսկիում բնակվում են ռուսներ, հայեր, չերքեզներ, ուկրաինացիներ, հույներ, էստոնացիներ և այլ ազգերի ներկայացուցիչներ։ Օրինակ, 1989 թվականին այնտեղ ապրում էր 10251 մարդ, որից` 6008 ռուսներ, 2640 հայեր, 184 ուկրաինացիներ, 179 ադըղեներ, 82 թաթարներ, 30 հույներ, 36 գերմանացիներ և 34 հրեաներ։

2010 թվականի հաշվառումներով, ազգային կազմն ուներ հետևյալ պատկերը.


== Տնտեսություն ==
Խորհրդային տարիներին Նովոմիխայլովսկիում գործում էր սնդիկի հետախուզաշահագործման Կուբանի կոմբինատը, կար երկաթբետոնե իրերի արտադրություն։ Բնակիչներն զբաղվում են այգեգործությամբ և բանջարաբուծությամբ։
Նովոմիխայլովսկիում կա երկու միջնակարգ դպրոց, գրադարան, հիվանդանոց, առողջարաններ, հանգստյան տներ և ճամբարներ։


== Պատմություն ==
Ուշ անտիկ շրջանի և վաղ միջնադարի շրջաններում, ժամանակակից Նովոմիխայլովսկիի տարածքում գտնվում էր հինավուրց Զիխիայի Նիկոպսիա քաղաքը։ Մինչ օրս, քաղաքատիպ ավանի տարբեր հատվածներում պահպանվել են միջնադարյան քաղաքի ավերակները։
1864 թվականի վերջերին, Շափսուղական ափային գումարտակի կազմում հիմնադրվել է Նովոմիխայլովսկայա ստանիցան։ 1870 թվականին, Շափսուղական գումարտակի կազմալուծումից հետո, ստանիցան վերածվել է գյուղի։
Հայերը Նովոմիխայլովսկի են եկել Տրապիզոնի վիլայեթի Չարշամբա գավառակի գյուղերից` 1868 թվականին։


== Ծանոթագրություններ ==


== Արտաքին հղումներ ==
Բնակչության` 2010 թվականի համառուսական հաշվառումներ Archived 2014-05-17 at the Wayback Machine.
Տուապսեի շրջանի գյուղերի կազմավորման պատմություն
Գյուղատնտեսական հողեր

Գյուղատնտեսական նշանակության հողեր, գյուղատնտեսական որոշակի տեսակի արտադրանքի արտադրության համար մշտական օգտագործվող հողամասեր (զանգվածներ)։ Գյուղատնտեսական  նշանակության հողերն ըստ հողատեսքերի լինում են վարելահողեր (ներառյալ բանջարանոցները և ցելերը), բազմամյա տնկարկներ (պտղատու այգի, հատապտղանոց ու
խաղողի այգի), խոպան հողերը, խոտհարքներն ու արոտավայրերը (բացառությամբ տունդրայինի), տնամերձ հողատարածքների այն մասերը, որոնք օգտագործվում են գյուղատնտեսական նպատակներով, ինչպես նաև՝ անտառտնկարկներ, որոնք օգտագործվում են սուրճի, կաուչուկի կամ այլ արտադրանքների հումքի ստացման համար։ 
Գյուղատնտեսական հողերը չեն ներառում անտառային տնտեսությունները և բնափայտի կամ փայտանյութի ստացման համար օգտագործվող հասուն և գերհասուն բնական անտառները, թփուտները, ճահիճները կամ ավազուտները։
Ֆրանկլին շրջան (Ինդիանա)

Անվան այլ կիրառումների համար տե՛ս՝ Ֆրանկլին շրջան (այլ կիրառումներ)Ֆրանկլին շրջան (անգլ.՝ Franklin County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 1.000 կմ² է, բնակչությունը՝ 22.151 մարդ (2010 թ. տվյալներով)։ Շրջկենտրոնն է Բրուկվիլ բնակավայրը։ Կազմավորվել է 1811 թ.։
Պրետոր

Պրետոր (լատ.՝ praetor, praeitor — առաջնորդող, առջևից գնացող), պետական պաշտոն Հին Հռոմում։ Վաղ Հռոմեական հանրապետության ժամանակաշրջանում բարձրագույն պաշտոնների (կոնսուլներ և դիկտատորներ) անվանումը։ Մ․ թ․ ա․ 367/366 թվականներին հիմնվել է պրետորի պաշտոնը իբրև կոնսուլի կրտսեր պաշտոնակից, որը վարել է քաղաքացիական դատական գործեր, իսկ կոնսուլի բացակայության ժամանակ ունեցել է բարձրագույն իշխանություն։ Պրետորական պարտականությունների կատարումից հետո ուղարկվել են պրովինցիաներ՝ իբրև պրոպրետոր կամ պրոկոնցուլ։ Կայսրության ժամանակաշրջանում պրետոր են անվանել նաև քաղաքների բարձր պաշտոնյաներին։
Վահի (գյուղ, Տաբիվեռե շրջան)

Անվան այլ կիրառումների համար տե՛ս՝ ՎահիՎահի (էստ․՝ Vahi), գյուղ Էստոնիայի Յիգևամաա նահանգի Տաբիվեռե շրջանում։
2011 թվականի տվյալներով գյուղում բնակվում էր 19 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ռոյ Անդերսոն

Ռոյ Անդերսոնը (շվեդերեն՝ Roy Andersson, մարտի 31, 1943(1943-03-31)[…], Գյոթեբորգ), շվեդ կինոռեժիսոր և պրոդյուսեր։ Հեղինակ է 5 լիամետրաժ գեղարվեստական ֆիլմի, մի քանի կարճամետրաժ ֆիլմերի և շուրջ 300 գովազդային հոլովակների։ Նրա ամենահայտնի ֆիլմերից է Շվեդական սիրո պատմությունը (1970) և «Ապրելու եռագրությունը», որն ընդգրկում է «Երգեր երկրորդ հարկից» (2000), «Դու ապրում ես» (2007) և «Աղավնին նստել է ճյուղին և մտածում է գոյության մասին» (2014) ֆիլմերը։ «Երգեր երկրորդ հարկից» ֆիլմը շատ ավելի, քան մյուսները բնորոշում է Անդերսոնի ոճը՝ երկար կադրեր, աբսուրդիզմի ու կոմեդիայի միախառնում, Ֆեդերիկո Ֆելինիի ֆիլմերին բնորոշ գրոտեսկ ու շվեդական մշակույթի բաղադրիչներ։ Ռոյ Անդերսոնն ունի իր սեփական պրոդյուսերական ընկերությունը՝ իր երկու նկարահանման հրապարակներով, ձայնագրման և մոնտաժի ստուդիաներով և կինոթատրոնով, ինչը թույլ է տալիս նրան զբաղվել նաև պրոդյուսերությամբ։ Անդերսոնն աշխատում է առանց սցենարի ու գրաֆիկայի, հիմնականում նրա բոլոր ֆիլմերը նկարվում են պավիլոնում։ 
Մի շարք կինոփառատոների մրցանակակիր է, նրա 2014 թ.-ին նկարահանված «Աղավնին նստել է ճյուղին և մտածում է գոյության մասին» ֆիլմն արժանացել է «Ոսկե առյուծ» մրցանակի Վենետիկյան կինոփառատոնում և գլխավոր մրցանակի Բեռլինյան կինոփառատոնում։ Եվրոպական կինոյի ամենահետաքրքիր դեմքերից է, ունենալով 4 ֆիլմ։ Ֆիլմերի եվրոպական ակադեմիայի կողմից արժանացել է մրցանակի լավագույն արտասահմանյան ֆիլմ անվանակարգում։


== Կենսագրություն ==
Ռոյ Անդերսոնը ծնվել է Շվեդիայի Գյոտեբորգ քաղաքում 1943 թ.-ին։ Շվեդական ֆիլմերի ինստիտուտում մեկ տարի սովորելուց հետո 1970 թ.-ին նկարահանել է իր առաջին ֆիլմը՝ Շվեդական սիրո պատմությունը։ Նույն թվականին ֆիլմը 4 մրցանակ է ստացել 20-րդ Բեռլինյան կինոփառատոնի ընթացքում և մեծ ճանաչում բերել սկսնակ ռեժիսորին։ Բայց նրա երկրորդ՝ «Գիլիափ» ֆիլմը անհաջողության է մատնվում և ֆինանսական խնդիրների պատճառով սկսում է գովազդային հոլովակներ նկարել։ Հոլովակներն իրենցից ներկայացնում են հասարակական կարծրատիպերի երկար կադրեր, որոնք ստացել են բազմաթիվ մրցանակներ, այդ թվում նաև 7 «Ոսկե արջ» մրցանակ գովազդային հոլովակների փառատոնի ժամանակ։ 
1977 թ.-ին Ռոյ Անդերսոնը հիմնում է իր պրոդյուսերական ընկերությունը՝ «Roy Andersson Production», իսկ 1984 թ.-ին «Studio 24»-ը, որը անկախ պրոդյուսերական ընկերություն է։ Այս ընկերությունը Անդերսոնը ղեկավարում է մինչ օրս։ 
Նյու Յորքի Արվեստների թանգարանը 2009 թ.-ի սեպտեմբերին կազմակերպել է Անդերսոնի աշխատանքների հետահայաց ցուցադրություն։


== Ֆիլմացանկ ==


== Ծանոթագրություններ ==
Ասիվ Վոժ (Մեծ Վյատկինայի վտակ)

Անվան այլ կիրառումների համար տե՛ս՝ Ասիվ Վոժ (այլ կիրառումներ)Ասիվ Վոժ (ռուս.՝ Асыв-Вож), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Մեծ Վյատկինա գետի ձախ ափին՝ 36կմ հեռավորության վրա։ Գետի երկարությունը կազմում է 31 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դոնի Ռոստով ավազանային շրջանին, գետի ջրատնտեսային տեղամասը՝ Պեչորա, գետի ենթավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050100212103000064761
Կոդը ըստ հիդրոլոգիական հետազոտության (ՌԴ) — 103006476
Ավազանի կոդը — 03.05.01.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Յունիկոդ

Յունիկոդ, տեղեկատվության փոխանակման նպատակով նշանների կոդավորման բազմաբայթ ստանդարտ, որը ներառում է աշխարհի գրեթե բոլոր գիր ունեցող լեզուների սեպագրերը, հիերոգլիֆները, տառերն ու կետադրական նշանները, ազգային խորհրդանիշերը, բազմաթիվ այլ համընդահանուր և մասնավոր օգտագործման նշաններ։
Այն ստեղծվեց փոխարինելու նախկինում օգտագործվող 8-բիթով (մեկ բայթ՝ 256 նիշ) այլագրվող համակարգերին, որոնց միջոցով արդեն հնարավոր չէր, նույնիսկ մի լեզվի շրջանակում, ապահովել տեղեկատվության լիարժեք փոխանակումը։ Այսօր իրականացվել և համատարած կիրառվում են Յունիկոդի UTF-8 ստանդարտով գործող գրանշանների մինչև 21-բիթով (2097152 նիշ) այլագրման համակարգերը։
Յունիկոդ ստանդարտը առաջարկել է 1991 թվականին «Յունիկոդի Կոնսորցիում» կազմակերպությունը։ Այդ ստանդարտի օգտագործումը թույլ է տալիս կոդավորել տարբեր գրերի բազմաթիվ նշաններ։ Յունիկոդ ստանդարտով գրված փաստաթղթերում կարող են լինել չինական հիերոգլիֆները, մաթեմատիկական նշանները, հայկական, հունական, վրացական, լատինական և կիրիլական այբուբենի տառերը, ընդ որում լրացուցիչ կոդային էջերը այլևս անհրաժեշտ չեն։


=== Հայերենի գրանշանները Յունիկոդում ===


== Ծանոթագրություններ ==


== Արտաքին հղումներ ==
www.unicode.org Յունիկոդ Կոնսորցիումի. պաշտոնական կայք
Յունիկոդ ստանդարտը Հայերենի այբուբենի և կետադրական նշանների համար
Յունիկոդի աղյուսակը հայերենի գրանշանների համար (միջակետը գտնվում է այլ աղյուսակում՝ U+2024)
Հայենա (hyaena) ազատ ծրագիր նիշքերը ArmSCII-ից Յունիկոդ ստանդարտի փոխելու համար։
Վարուժան Այվազյան

Վարուժան Սերգեյի Այվազյան (մայիսի 29, 1958(1958-05-29), Այազմա, Ծալկայի մունիցիպալիտետ - փետրվարի 10, 2016(2016-02-10), Երևան, Հայաստան), հայ արձակագիր, ՀԳՄ անդամ, «Գարուն» գրական-գեղարվեստական ամսագրի գլխավոր խմբագիրը (2002-2016)։


== Կենսագրություն ==
Ծնվել է 1958 թվականի մայիսի 29-ին, Վրաստանի Ծալկայի շրջանի Այազմա գյուղում։ 1985 թվականին ավարտել է Երևանի պետական համալսարանի բանասիրական ֆակուլտետը։ 1985-87 թվականներին աշխատել է «Պիոներ» ամսագրի խմբագրությունում։ 1987 թվականից աշխատել է Գարուն ամսագրի խմբագրությունում. սկզբում՝ գրական աշխատող, 1991 թվականից՝ պատասխանատու քարտուղար, 1993 թվականից՝ գլխավոր խմբագրի տեղակալ, 2002 թվականից՝ գլխավոր խմբագիր։ Միաժամանակ, 1993 թվականից «Գարուն» ամսագրին կից «Ապոլոն» հրատարակչության գլխավոր խմբագիր։
Առաջին ժողովածուն՝ «Հին ահ»-ը, լույս է տեսել 1991 թվականին։ Այնուհետեւ լույս են տեսել «Ճանճի ամիսը» (1998), «Համեմատական կենսագրություններ» (2004, երկրորդ՝ վերամշակված հրատարակություն, 2008) վեպերը, «Առավոտ պայծառ, զվարթ ծիրանի» (2003) մանկապատանեկան պատմվածքների, «Պատմություն ճնճղկանն, որ ավելի քան երեք անգամ կանգնեց Տիրոջ աջ ձեռքին» (2009) արձակ գործերի, «Անխարիսխ եւ անհենարան՝ երկրագնդի նման» (2007) հարցազրույցների ու էսսեների ժողովածուները։
«Պատմություն Մեծն Կովկասի» վեպը արժանացել է Համաշխարհային հայկական կոնգրեսի, Ռուսաստանի հայերի միության և Հայաստանի գրողների միության կողմից 2008 թվականին հայտարարված «Հայը 21-րդ դարասկզբին» գրական մրցանակաբաշխության հատուկ մրցանակին, որտեղ ներկայացվում են անտիպ վեպեր։ Լույս է տեսել 2013 թվականին։


== Անդրադարձներ ==
Սուրեն Աբրահամյան, Հերմենեվտիկական շրջանակ կամ Սեմանտիկական ապակառուցում (Վարուժան Այվազյանի «Համեմատական կենսագրություններ» վեպի առիթով). Գրականագիտական հանդես, № Ա-Բ(2009), էջ 225-246։(չաշխատող հղում)
Սուրեն Աբրահամյան, Ճակատագիր և տեքստ կամ լեզոււ և ճանաչողություն (Վ. Այվազյանի «Համեմատական կենսագրություններ» վեպը), Գրականագիտական հանդես, № Ա-Բ/2007, էջ 172-190(չաշխատող հղում)


== Ծանոթագրություններ ==


== Արտաքին հղումներ ==
ՎԱՐՈւԺԱՆ ԱՅՎԱԶՅԱՆ։ Պատմվածքներ
ՎԱՐՈւԺԱՆ ԱՅՎԱԶՅԱՆ։ ՊԱՏՄՈւԹՅՈւՆ ՃՆՃՂԿԱՆՆ, ՈՐ ԱՎԵԼԻ ՔԱՆ ԵՐԵՔ ԱՆԳԱՄ ԿԱՆԳՆԵՑ ՏԻՐՈՋ ԱՋ ՁԵՌՔԻՆ (Կինոսցենար)
ՎԱՐՈւԺԱՆ ԱՅՎԱԶՅԱՆ։ Ութերորդ ճանապարհորդությունը
ՎԱՐՈւԺԱՆ ԱՅՎԱԶՅԱՆ։ ՍՅՈւՔԻ ԲԵՐԱՆՆ ԸՆԿԱԾ ՍՏՎԵՐԻ ՆՄԱՆ
Ներքին Հոռաթաղ

Ներքին Հոռաթաղ, գյուղ ԼՂՀ Մարտակերտի շրջանում`500 մետր բարձրության վրա։ Գտնվում է հանրապետության արևելյան հատվածում, Մարտակերտ շրջկենտրոնից 7 կմ հեռավորության վրա, իսկ մայրաքաղաք Ստեփանակերտից` 59 կմ հեռավորության վրա։


== Աշխարհագրություն ==
Համայնքը հարթավայրային է, ունի 1104,90 հա տարածք, որից 755,12 հա գյուղատնտեսական նշանակության, 108,54 հա անտառային հողեր։ Համայնքի տարածքում առկա են թվով 2 աղբյուրներ` «Քյահրիզ» և «Արտեզյան ջրհոր»։


== Ներքին Հոռաթաղը Արցախյան ազատամարտին ==
1989 թ.-ին գյուղում կազմավորվել է կամավորական ջոկատ (հրամանատար՝ Ռ. Հայրապետյան), որը 1989-1994 թթ.-ին մասնակցել է Շահումյանի (Բուզլուխ, Մանաշիդ, Էրքեջ, Կարաչինար, Շահումյան), Մարտակերտի (գրեթե բոլոր գյուղերի) շևջանների ինքնապաշտպանական և ազատագրական մարտերին։ 1992 թ.-ի հուլիսի 4-ին գյուղն ավերվել ու թալանվել է, բնակիչները տեղահանվել են։ 1993 թ.-ի հունիսին ազատագրվել է և վերաբնակեցվել։


== Բնակչություն ==
2015 թվականին Ներքին Հոռաթաղ համայնքի բնակչության թվաքանակը կազմում է 840 մարդ, կա 279 տնտեսություն։ 2005 թվականին ուներ 776 բնակիչ։
Բնակավայրի ազգաբնակչության փոփոխությունը.


== Տնտեսություն ==
Բնակչությունը հիմնականում զբաղվում է գյուղատնտեսությամբ`անասնապահությամբ և հողագործությամբ, կան նաև Մարտակերտի շրջանի հանքավայրերում աշխատողներ։


== Պատմամշակութային հուշարձաններ ==
Կան պատմամշակութային հուշարձաններ` եկեղեցի (1094 թ.), Սբ. Աստվածածին եկեղեցի (1904-1914 թթ.) գերեզմանոց (միջնադար)։ 2012 թ.-ի մարտի 20-ին գյուղում կատարվել է նոր՝ Սուրբ Գևորգ եկեղեցու հիմնարկերքը (ճարտ. Մանուշակ Տիտանյան)։


== Հասարարակական կառույցներ ==
2015 թվականի դրությամբ համայնքում գործում էր գյուղապետարան, բուժկետ, միջնակարգ դպրոց, որտեղ սովորում էին 120 աշակերտներ։


== Ծանոթագրություններ ==
Only When I Lose Myself

«Only When I Lose Myself» (թարգմ․՝ «Միայն երբ ես կորցնում եմ ինձ»), բրիտանական Depeche Mode խմբի երգը։ Թողարկվել է 1998 թվականի սեպտեմբերի 7-ին որպես ոչ ալբոմային սինգլ՝ «The Singles 86>98» հավաքածուի սատարման համար։ Խմբի 35-րդ պաշտոնական սինգլն է։ Երգն զբաղեցրել է 17-րդ հորիզոնականը բրիտանական ազգային սինգլ-չարթում։


== Սինգլի մասին ==
Խմբի առաջին ոչ ալբոմային սինգլն է «It' s Called a Heart» թողարկումից ի վեր, որը թողարկվել է 1985 թվականին, և սինգլներից մեկը, որոնք ունեն երկու զույգ սահմանափակ թողարկումներ (L12/LCD Bong և XL12/XLCD Bong, մյուս նման սինգլներն են՝ «Enjoy the Silence» և «In Your Room»)։
«Surrender» երգը առաջին բացառիկ վոկալ բի-սայդն է «My Joy»-ի ժամանակներից ի վեր, որը թողարկվել է 1993 թվականին «Walking in My Shoes» սինգլի կազմում։ Մյուս բի-սայդը «Headstar» գործիքային ստեղծագործությունն է։ Սինգլի որոշ տարբերակներում վերահրատարակվել է 1997 թվականի «Painkiller» երգի հազվագյուտ ռեմիքսը։ Սինգլի որոշ տարբերակներ ներառում են նաև «World in My Eyes» երգի նոր ռեմիքսը։


== Երաժշտական տեսահոլովակ ==
«Only When I Lose Myself» երգի տեսահոլովակը նկարահանել է ռեժիսոր Բրայան Գրիֆինը, որը նախկինում համագործակցել է խմբի հետ որպես լուսանկարիչ, ինչպես նաև ձևավորել է խմբի առաջին հինգ ալբոմների շապիկները։ Տեսահոլովակում օգտագործվում է երգի հատուկ խմբագրությունը, որտեղ բացակայում են վերջին կրկներգը և գործիքային աուտրոն (ինչպես ռադիո տարբերակում), բայց միևնույն ժամանակ առկա է գործիքային ինտրո, որը ռադիոտարբերակում բացակայում է։


== Երգացանկ ==
Բոլոր երգերի հեղինակն է Մարտին Գոռ. 


== Հիթ-շքերթներ ==


== Ծանոթագրություններ ==


== Արտաքին հղումներ ==
Երգի մասին տեղեկություն և երգի տեքստը Depeche Mode պաշտոնական կայքում (անգլ.)
Անտոնինա Գունչենկո

Անտոնինա Վասիլևնա Գունչենկո (ռուս.՝ Антонина Васильевна Гунченко, ամուսնոությունից հետո՝ Սելեսկերիդի, հուլիսի 3, 1924(1924-07-03), Օդեսա, ԽՍՀՄ - մարտի 10, 2004(2004-03-10), Մոսկվա, Ռուսաստան), խորհրդային և ռուսական թատրոնի ու կինոյի դերասանուհի։ ՌԽՖՍՀ վաստակավոր արտիստ (1967)։ Դերասան Մաքսիմ Գրեկովի կինը (1922-1965)։


== Կենսագրություն ==
Անտոնինա Գունչենկոն ծնվել է 1924 թվականի հուլիսի 3-ին Օդեսայում։ 1945 թվականին ընդունվել է Մոսկվայի Բ. Շչուկինի անվան թատերական ուսումնարան, որն ավարտել է 1949 թվականին (Աննա Օրոչկոյի արվեստանոց)։
Ուսումնարանն ավարտելուց անմիջապես հետո ընդունվել է Ե. Վախթանգովի անվան թատրոն, որտեղ աշխատել է մինչև ստեղծագործական կյանքի վերջ՝ 1949-1995 թվականներ։ 45 տարի աշխատել է միևնույն բեմում՝ դառնալով թատրոնի առաջատար դերասանուհիներից մեկը։ Կինոյում նկարահանվել է հազվադեպ։
Անտոնինա Գունչենկոն մահացել է 2004 թվականի մարտի 10-ին Մոսկվայում՝ երկրորդ կաթվածից հետո։ Թաղված է Վագանկովյան գերեզմանատանը (հողակտոր №25)։


== Դերերը թատրոնում ==


=== Ռադիոներկայացումներ ===


== Ֆիլմագրություն ==


== Ծանոթագրություններ ==
Գունդստաբլ

Գունդստաբլ (ֆրանս. connétable), զորքերի գլխավոր հրամանատար (սպարապետ) Կիլիկյան Հայաստանում և Արևմտյան Եվրոպայում։ Մեծ ազդեցություն է ունեցել երկրի քաղաքական կյանքում։ Նրան ենթարկվել են սպասալարը (հեծելազորի հրամանատարը) և մարաջախտը (գլխավորել Է բանակի մատակարարման գործակալությունը)։ Գունդստաբլ նշանակվել են արքունի տան անդամները կամ խոշոր բերդատերերը։


== Տես նաև ==
Սմբատ Սպարապետ (Սմբատ Գունդստաբլ)
(5527) 1991 UQ3

(5527) 1991 UQ3, աստերոիդ աստերոիդների հիմնական գոտում։ Հայտնաբերվել է 1991 թվականի հոկտեմբերի 31-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,22925 ա. մ., առավելագույնը մոտենում է 1,9433 ա. մ. հեռավորության վրա և հեռանում 2,5152 ա. մ.։ Արեգակի շուրջ մեկ ամբողջական պտույտ է կատարում 1215,73 երկրային օրվա ընթացքում, իր ուղեծրով շարժվելով միջինում 0,296119 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,69° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5527) 1991 UQ3 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բորոկ (գյուղ, Դեմիդովսկի շրջան)

Անվան այլ կիրառումների համար տե՛ս՝ ԲորոկԲորոկ (ռուս.՝ Борок), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմել է 10 մարդ։
Գտնվում է շրջանի հյուսիս-արևմտյան մասում՝ Դեմիդովից 16 կմ արևելք, P133 Սմոլենսկ-Նևել մայրուղուց 21 կմ արևելք, Գոբզա գետի ափին։ Գյուղից 53 կմ հարավ՝ Մոսկվա-Մինսկ գծի վրա, գտնվում է Ռակիտնայա երկաթուղային կայարանը։


== Պատմություն ==
Հայրենական մեծ պատերազմի ժամանակ՝ 1941 թվականի հուլիսին, գյուղը գրավել են նացիստական զորքերը, ազատագրվել է 1943 թվականի սեպտեմբերին։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուլբիատե

Սուլբիատե (իտալերեն՝ Sulbiate)` կոմունա Իտալիայում, գտնվում է Լոմբարդիա մարզում` Մոնցա և Բրիանցա գավառում։
Բնակչությունը 3305 մարդ է։ Բնակչության միջին խտությունը՝ 661 մարդ/կմ²։ Զբաղեցնում է 5 կմ² տարածք։ Փոստային ինդեքս՝ 20050։ Հեռախոսային կոդը՝ 039։


== Արտաքին հղումներ ==
http://www.comune.sulbiate.mi.it/ Archived 2006-02-17 at the Wayback Machine.
Կլուե

Կլուե (Clouet) կամ ժանե (Janet), Վերածննդի դարաշրջանի ֆրանսիացի նկարիչների ընտանիք։ 

ժան Կլուե Ավագը (ծն. թ. անհտ.- մոտ 1500 թ.) նույնացվում է, այսպես կոչված, Մուլենի վարպետի հետ։ Ապրել է Բրյուսելում (մինչև 1475 թ.-ը) և Մուլենում։ Ֆրանսիական վաղ ռեալիզմի ոգով կատարված նկարների հեղինակ է։
ժան Կլուե Կրտսերի (մոտ 1475, Նիդեռլանդներ — մոտ 1540/41, Փարիզ) դիմանկարներին բնորոշ են բնութագրումների հստակությունը, անշարժ կեցվածքների հանդիսավոր միակերպությունը, վառ, մաքուր երանգները, կատարման մանրանկարային ստուգությունը։ Հայտնի է նաև խիստ գրաֆիկական բնույթի գծանկարներով (Մադամ դը Լոթրեկի դիմանկարը, Կոնդե թանգարան, Շանտիյի)։ Եղել է Ֆրանցիսկ I թագավորի «առաջին նկարիչը» (1523-ից)։
Ֆրանսուա Կլուե (1505-ի և 1510-ի միջև, Տուր —1572, Փարիզ), ժան Կլուեի որդին և աշակերտը, 1540-ից Ֆրանցիսկ I-ի և նրա հաջորդների պալատական նկարիչը։ Հագեցած գուներանգով և ազատ կառուցվածքով Ֆրանսուա Կլուեի դիմանկարներին (Հենրի II, 1559, Ուֆիցի պատկերասրահ, Ֆլորենցիա, Եղիզաբեթ Ավստրիացի, մոտ 1571, Լուվր, Փարիզ) հատուկ են վառ բնութագրումները, ներկայանալի կեցվածքների վեհասքանչ հանգստությունը, շքեղորեն նկարված զգեստները։ Ստեղծել է նաև զուսպ, նրբագեղ գծանկարներ (Կառլոս IX, 1566, Մադամ դը Անդելո, երկուսն էլ՝ Էրմիտաժ, Սանկտ Պետերբուրգ)։ Կլուեների դիմանկարչական արվեստը ֆրանսիական վերածննդի գագաթներից է։
.np

.np Նեպալի վերին մակարդակի ազգային դոմենն է։


== Արտաքին հղումներ ==
IANA .np whois տեղեկություն
Ռոզալինովկա

Ռոզալինովկա, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում։ Գտնվում էր գավառի արևմտյան կողմում։


== Բնակչություն ==
1907 թվականին գյուղն ունեցել է 117, իսկ 1908-ին՝ 170 ռուս բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Հուգենոտներ (օպերա)

Անվան այլ կիրառումների համար տե՛ս՝ Հուգենոտներ (այլ կիրառումներ)Հուգենոտներ (ֆր.՝ Les Huguenots), ֆրանսիացի երգահան Ջակոմո Մեյերբերի օպերա հինգ գործողությամբ։ Ֆրանսերեն լիբրետտոյի հեղինակ՝ Էժեն Սկրիբ։ Սյուժեն վերցված է 16-րդ դարի երկրորդ կեսի Ֆրանսիայի պատմությունից, երբ կաթոլիկների և հուգենոտների միջև կրոնական պատերազմ էր ընթանում։ Օպերայի առաջին ներկայացումը կայացել է 1836 թ. փետրվարի 29-ին Փարիզում՝ արժանանալով ջերմ ընդունելության։ Շուտով այն բեմադրվել է Եվրոպայի այլ երկրներում։
«Հուգենոտները» ֆրանսիական «մեծ օպերայի» ժանրում գրված ստեղծագործության վառ օրինակ է։ Օպերան համարվում է Մեյերբերի լավագույն ստեղծագործություններից մեկը և ներկայումս երբեմն բեմադրվում և ձայնագրվում է։
Լա Բաստիդ դը Սերու

Անվան այլ կիրառումների համար տե՛ս՝ Լա Բաստիդ դե Սերու (այլ կիրառումներ)Լա Բաստիդ դը Սերու (ֆր.՝ La Bastide-de-Sérou), համայնք Ֆրանսիայում՝ Միջին Պիրենեյան մարզի Արյեժ գավառում։ Մտնում է Լա Բաստիդ դե Սերու կանտոնի կազմի մեջ։ Համայնքի  շրջանը Ֆուան է։
Համայնքի INSEE կոդ՝ 09042։


== Բնակչություն ==
Համայնքի բնակչությունը 2008 թվականին կազմում էր 959 մարդ։


== Տնտեսություն ==
2007 թվականի տվյալներով 545 աշխատունակ տարիքի մարդկանցից (15-64 տարեկան) 389-ը տնտեսապես ակտիվ էին, 156-ը անգործունակ (ակտիվության ցուցանիշը 71,4 %, 1999 թվականին եղել է՝ 70,6 %)։ 389 աշխատունակ բնակիչներից 331-ը աշխատում էին (175 տղամարդ և 156 կին), անաշխատանք էին 58-ը (30 տղամարդ և 28 կին)։ 156 անգործունակ մարդկանցից 40-ը աշակերտներ կամ ուսանողներ են, 58-ը թոշակառու, 58-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Արխիվացված պատճենը» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-1-15  
«Լա Բաստիդ դը Սերու» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-24
Շրջանառու հաշվեմատյան

Շրջանառու հաշվեմատյան, հաշվեմատյան (հաշվառման գրանցամատյան), որն օգտագործվում է վերջնական տվյալների ամփոփման և հաշվապահական հաշվառումների վրա դրանց վերահսկման համար։ Այն կազմվում է սինթետիկ և անալիտիկ հաշիվների հաշվառմամբ։


== Սահմանում ==
Ըստ Բրոքհաուզի և Եֆրոնի հանրագիտական բառարանի՝ շրջանառու հաշվեմատյանը գրանցամատյան է, որը կազմվում է պարբերաբար, առավել հաճախ` յուրաքանչյուր ամսվա առաջին օրը` ինչպես ընդհանուր գրքի, այնպես էլ բոլոր համակարգված դուստր ձեռնարկությունների համար։ Յուրաքանչյուր հաշվի համար գրանցամատյանում մուտքագրվում են շրջանառության արդյունքները հաշվետու ժամանակաշրջանի սկզբից, և հաշվեմնացորդը` մինչև դրա կազմման օրը։ Գրքերն ստուգվում են վերջնական ընդհանուրի փոխադարձ համեմատման ճանապարհով, ընդհանուր ակնարկ է տրվում յուրաքանչյուր գրքում բացված հաշիվների դիրքի և միևնույն ժամանակ ամբողջ տնտեսության դիրքի վերաբերյալ։ Շրջանառու գրանցամատյանների հիման վրա կազմվում են հաշվեկշիռներ, որից փոխանցվում է միայն մեկ հաշվեմնացորդ։ 
Ըստ Սովետական մեծ հանրագիտարանի` շրջանառու հաշվեմատյանը հաշվառման մատյան է, որն օգտագործվում է վերջնական տվյալների ամփոփման և հաշվապահական հաշվառումների վրա դրանց վերահսկման համար։ Այն սինթետիկ և անալիտիկ հաշիվների հաշվառման բաղադրիչ է։ Սինթետիկ հաշիվների համար կան հաշվետու ժամանակաշրջանի հաշիվների դեբետային և կրեդիտային, ինչպես նաև սկզբնական և վերջնական մնացորդների շրջանառության ցուցանիշներ։ Զույգային հավասարությունը հաստատում է հաշվապահական հաշվառման գրանցումների ճշտությունը։ Հաշվապահական հաշվառման մեքենայացված տարբերակով շրջանառության հաշվեմատյանները կազմվում են աղյուսակների տեսքով։


== Շրջանառու հաշվեմատյաների ձևեր ==
Շրջանառու հաշվեմատյանը՝ որպես հաշվետու ժամանակաշրջանի հաշվապահական հաշվառման տվյալների ամփոփման միջոց, լինում է երկու տեսակի`

շրջանառվող հաշվեմնացորդի հաշվեմատյան,
շախմատային շրջանառության հաշվեմատյան


== Ծանոթագրություններ ==
Սիդերիկ պարբերություն

Սիդերիկ պտույտի պարբերություն (լատ.՝ sidus, աստղ բառից), ժամանակահատված, որի ընթացքում որևէ երկնային մարմին-արբանյակ հիմնական մարմնի շուրջ կատարում է աստղերի նկատմամբ մեկ ամբողջական պտույտ։ «Սիդերիկ պտույտի պարբերություն» հասկացությունը օգտագործվում է Երկրի շուրջ պտտվող մարմինների համար՝ Լուսին (սիդերիկ ամիս) և արհեստական արբանյակներ, ինչպես նաև Արեգակի շուրջ պտտվող մարմինների համար՝ մոլորակներ, գիսաստղեր, և այլն։
Սիդերիկ պարբերությունը անվանում են նաև տարի։ Օրինակ՝ Հրատային տարի, Նեպտունյան տարի և այլն։ Այս պարագայում պետք չէ մոռանալ, որ «տարի» անվան տակ կարող են լինել մի քանի հասկացություններ։ Այսպես, պետք չէ շփոթել սիդերիկ տարին (Երկրի մեկ պտույտի ժամանակահատվածը Արեգակի շուրջ) և արևադարձային տարին (այն ժամանակահատվածը, երբ տեղի է ունենում տարվա եղանակների ամբողջական փոփոխություն), որոնք իրարից տարբերվում են մոտ 20 րոպեով (այս տարբերությունը պայմանավորված է Երկրի առանցքի պրեցեսիայով)։


== Արեգակնային համակարգի մոլորակների սիդերիկ պարբերություններ ==
Աղյուսակում ներառվել են նաև Լուսնի, աստերոիդների գոտու մարմինների, գաճաճ մոլորակների և Սեդնայի տվյալները։


== Տես նաև ==
Պտույտի պարբերություն
Սինոդիկ պարբերություն


== Ծանոթագրություններ ==
Խոջաբեկյան (այլ կիրառումներ)

Խոջաբեկյան, հայկական ազգանուն։

Վանո Խոջաբեկյան, հայ գծանկարիչ (1875-1922)։
Վլադիմիր Խոջաբեկյան, հայ խորհրդային տնտեսագետ (1929-2012)։
Վակե (Աբխազիա)

Անվան այլ կիրառումների համար տե՛ս՝ Վակե (այլ կիրառումներ)Վակե կամ Արասադախա (մինչ 1948 թվականը` Կովալևսկոյե, աբխազ.` Арасадаха, վրաց.` ვაკე), հայաբնակ գյուղ Աբխազիայի Գագրայի շրջանում` Խաշուփսա գետի ձախ ափին, Գագրայից 10 կմ հյուսիս-արևմուտք։ Գտնվում է ծովի մակարդակից 420 մ բարձրության վրա։


== Բնակչությունը ==
1959 թվականի տվյալներով, գյուղում բնակվում էր 486 մարդ, հիմնականում հայեր, իսկ 1989 թվականին` 221 մարդ, կրկին հայեր։
Բնակչությունն զբաղվում է ծխախոտի, եգիպտացորենի մշակությամբ, այգեգործությամբ, անասնապահությամբ և շերամապահությամբ։
Գյուղը հիմնադրել են Օրդուից և շրջակայքից եկած հայերը` 1888 թվականին։
1992 թվականին, Աբխազիայի կառավարության որոշմամբ, գյուղը վերանվանվել է Արասադախա։


== Ծանոթագրություններ ==
Մաչարավիայա

Մաչարավիայա (իսպ.՝ Macharaviaya), մունիցիպալիտետ Իսպանիայում։ Գտնվում է Մալագա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Ակսարկիյա Կոստա դել Սոլ շրջանում։ Տարածքը կազմում է՝ 7 կմ2։ Բնակչությունը՝ 519 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 27 կմ։
604 (այլ կիրառումներ)

604, կարող է վերաբերել.

604 - նահանջ տարի, ըստ Գրիգորյան օրացույցի սկսում է կիրակի։ Սա մեր թվարկության 604 թվականն է, VII դարի 4-րդ տարին։
604 - բրիտանական էլէկտրոփոփ՝ Ladytron խմբի ալբոմ, դուրս է եկել 2001 թվականին։
Վարտմանսրոտ

Վարտմանսրոտ  (գերմ.՝ Wartmannsroth), կոմունա Գերմանիայի Բավարիա երկրամասում։
Ենթարկվում է Նիժնայա Ֆռանկոնիա վարչական շրջանին։ Գտնվում է Բադ Կիսինգենի շրջանի կազմում։ Բնակչությունը կազմում է 2197 մարդ (ըստ 2010 թվականի դեկտեմբերի 31-ի)։ Տարածքը կազմում է 53,45 կմ²։ Պաշտոնական կոդ՝ 09 6 72 161։


== Ծանոթագրություններ ==


== Արտաքին հղումներ ==
պաշտոնական կայք
Իգոր Աբդրազակով

Իգոր Յուրևիչ Աբդրազակով (օգոստոսի 7, 1978(1978-08-07), Նովոռոսիյսկ, Կրասնոդարի երկրամաս, ՌԽՖՍՀ, ԽՍՀՄ), ռուս ֆուտբոլիստ, հարձակվող


== Ակումբային կարիերա ==
Նովորոսիսկի «Չեռնոմորեց» ակումբի սան է, 1995-1997 թվականներին խաղացել է այնտեղ։ 1995 թվականի օգոստոսի 5-ին, Մոսկվայի «Տորպեդո» ակումբի դեմ խաղում նշեց իր նորամուտը Ռուսաստանի առաջնությունում։ Նույն տարվա սեպտեմբերի 7-ին Մոսկվայի "Լոկոմոտիվի" ակումբի դեմ խաղում առաջին անգամ դուրս եկավ մեկնարկային կազմ։ 1998 թվականին խաղացել է «Անապու» ակումբում, որից հետո անցել է  ՑՍԿԱ-ի կազմ։ «Բանակայինների» ակումբում չմասնակցելով ոչ մի խաղի, մեկնել է «Ռուբին» ակումբ, բայց չկարողանալով ամրապնդվել թիմի մեկնարկային կազմում վերադարձել է «Անապու»։


== Ծանոթագրություններ ==


== Արտաքին հղումներ ==
Ֆուտբոլիստի էջը FootballFacts.ru կայքում
Ջելոնգ

Ջելոնգ (Ջիլոնգ; անգլ.՝ Geelong [dʒəˈlɒŋ], [dʒiˈlɒŋ], [dʒiːˈlɒŋ]), նավահանգստային քաղաք Ավստրալիայի Վիկտորիա նահանգում։ Տեղակայված է Քորիո ծովախորշում՝ Բարուոն գետի՝ դրա մեջ թափվելու վայրում (Պորտ Ֆիլիպ ծոցի արևմտյան մասը)։ Բնակչությունը կազմում է 191 440 մարդ (2016), ինչի շնորհիվ այն նահանգի երկրորդ խոշորագույն քաղաքն է և գտնվում է նրա մայրաքաղաք Մելբուռնից 75 կմ հարավ-արևմուտք։ Ավստրալիայի խոշորագույն գավառական քաղաքներից մեկն է։ Ջելոնգն իր անունն ստացել է 1837 թվականին նահանգապետ Ռիչարդ Բրուքից (անգլ.՝ Richard Burke) ըստ աբորիգեններին տրված տարածաշրջանի անվանման՝ Jillong, ինչը նշանակում է «հովիտ» կամ «լանջեր»։

		
		
		


== Կլիմա ==


== Հայտնի բնակիչներ ==
Ռոբերտ Ինգպեն (ծնվ. 1936) — ավստրալիացի նկարիչ, նկարազարդող, գրող և բնապահպան։


== Ծանոթագրություններ ==
Ապուլ (այլ կիրառումներ)

Ապուլ, կարող է վերաբերել՝

Ապուլ - լեռնազանգված Փոքր Կովկաս լեռնահամակարգում
Ապուլ - լիճ Ախալքալաքի սարահարթի հարավարևելյան մասում
Այստեղ նույնպես կան վագրեր

Այստեղ նույնպես կան վագրեր (անգլ.՝ Here There Be Tygers), կարճ պատմվածք, որը գրվել է Սթիվեն Քինգի կողմից։ Այն առաջին անգամ տպագրվել է 1968 թվականին Ubris ամսագրի գարնանային համարում, իսկ 1985 թվականին տեղ է գտել Քինգի «Կմախքների անձնակազմ» ժողովածուում։ Այս պատմությունը չափազանց կարճ է և պատմում է մի տղայի մասին, ով հավատում էր, որ իր դպրոցի լոգարանում վագր է թաքնվում։
Պատմվածքի վերնագիրը նման է «Այստեղ կլինեն վիշապներ» արտահայտությանը, որն օգտագործվում է քարտեզներ կազմելիս՝ տվյալ տեղանքի կենդանիների մասին զգուշացնելու համար։ Քինգը կրկին այս արտահայտությունը օգտագործել է իր մեկ այլ պատմվածքում։
Ինչպես հեղինակը նշել է, սա նրա առաջին պատմվածքներից մեկն է, որը նա գրել է, երբ դեռ սովորում էր ավագ դպրոցում։


== Սյուժե ==
Չարլզը սովորում էր երրորդ դասարանում։ Նա լոգարան գնալու կարիք ուներ, սակայն նրա ուսուցչուհի տիկին Բըրդը նրան դուրս էր թողնում՝ միայն անհարմար իրավիճակում դնելուց հետո։ Մտնելով սանհանգույց՝ նա տեսնում է գետնին պառկած վագրին։ Նա կանգնում է դռան մոտ, սակայն սարսափում է ներս մտնել։ Քիչ ավելի ուշ, իր դասընկերներից Քենի Գրիֆինը գնում է այնտեղ, որ Չարլզին դասարան կանչի։ Այդժամ Չարլզը սկսում է արտասվել, իսկ Քենին նրան հանգստացնում է և ասում, որ ինքն է այդ չար կատակի հեղինակը։ Չարլզը վազում է դուրս և, երբ դժվարությամբ ստիպում է ինքն իրեն ետ գնալ, տեսնում է, որ Քենիի վերնաշապիկի մի հատված վագրի մագիլներում է։ Այնուհետև տիկին Բըրդը գտնում է իր երկու աշակերտներին։ Չարլզը գնում է դասարան և շարունակում է կարդալ «Ճանապարհներ ամենուր» գիրքը։ Պատմվածքն ավարտվում է։


== Ծանոթագրություններ ==
Իժ (այլ կիրառումներ)

Իժ, կարող է վերաբերել՝

Իժ - գետ Ռուսաստանում, Պիժմայի վտակը
Իժ - գյուղ Ռուսաստանի, Կիրովի մարզի Պիժանսկի շրջանի կազմում
Իժ  - օձերի իժեր ընտանիքի ներկայացուցիչ